Tankwa-Karoo tot Loeriesfontein: ongeveer 250 km
As jy eers oor die Theronsberge is en dan deur Karoopoort ry (so 40 km van Ceres af), kry jy daai kenmerkende Karooveld-reuk, net daar waar die teerpad in grondpad verander. Dit voel amper of jy al in Namibië is.
Die agterryers daag twee dae later, uitasem, by ons op en ons is daar vort in 'n noordelike rigting op die R355. Dis omtrent 43 km tot by De Bos, waar ons slap links draai na Uitspankraal en dwars oor die R364 Nieuwoudtville toe ry.
Loeriesfontein tot by Raap en Skraap: ongeveer 350 km
Die probleem met 'n volgepakte motorfiets wat 300 kg weeg, is dat jy teen 120 km/h op 'n grondpad nie maklik gestop kry nie – dis amper soos 'n stoomlokomotief wat sonder brieke teen 'n afdraande afry.
Gelukkig was ons nie toe op hierdie pad nie. Elke 50 m is daar nog 'n klein "portapool" in die middel van die pad.
Raap en Skraap tot by Kliprand: ongeveer 280 km
Die tonele wat ons begroet, is onverbeterlik. Die vygies kan nie helderder nie en die motorfietse kan nie lekkerder ry nie. Ons is gelukkig om op 'n goeie kampplek af te kom. By die enigste klipkoppie vir myle langs die pad, naby die Rooislootrivier, so 30 km buite Kliprand, het 'n boer 'n hek opgesit wat hy nie gesluit het nie…
Rooisloot tot by Gannapas: ongeveer 350 km
Môre moet ons mekaar op Ceres groet, maar op dié reis van 2 000 km het ons genoeg avontuur gehad om ons vir eers weer rustig te maak.
Hierdie artikel het oorspronklik in Weg #25 (Desember 2007) verskyn. Ons probeer nuwe inligting bywerk, maar feite en geite kon intussen verander het – laat weet gerus by digitaal@weg.co.za as jy so iets raaksien.